
zeienaške mere MMF-a 
I „grčki scenario" 


Misija Međunarodnog monetarnog 
fonda (MMF) je u utorak 13. novem- 
bra sa predstavnicima srpske vladajuće 
klase započela prvu fazu razgovora ko- 
ja će trajati nedelju dana, a nastavak pre- 
govora sa najvećom međunarodnom 
zelenaškom organizacijom najavljen je 
za sledeću godinu. Glavni uslov za ovu 
„pomoć t£ je smanjenje javne potrošnje, 
pa će MMF insistirati na ograničava- 
nju plata i penzija, povećanju starosne 
granice za penzionisanje, smanjenju 
ulaganja u zdravstvo, obrazovanje i 
nauku. 

Razni analitičari, sa sumnjivim iz- 
vorima prihoda, plaše nas kako nam, 
ukoliko ovi pregovori propadnu, „пе 
gine“ grčki scenario. Međutim, ukoliko 
smo svesni da je nedavni generalni 
štrajk u Grčkoj organizovan baš zbog 
izglasavanja novih „mera štednje <£ , jasno 
nam je da su ove pretnje „stručnjaka“ 
neutemeljene budalaštine. Upravo je 
MMF sa svojim aranžmanima gomilu 
zemalja uvio u crno i sada nametanjem 
raznih mera štednje pokušava da spasi 
svoja potraživanja, a one zemlje koje 
su odbile saradnju sa njima su najbrže 
izlazile iz recesije. 

Niko te ne pita za zdravlje 

I dok država štedi na penzionerima 
i bolesnima, gazde štede na zaštiti 
radnika. Još jedna tragična nesreća 
dogodila se na pruzi Bar - Bijelo Polje. 
Voz je u tunelu naleteo na građevinsku 
mašinu novosadske firme >>Zgop“ koja 
na tom delu izvodi radove na sređivanju 
pruge. Dva radnika su poginula a dva 
teško povređena. 

Rad na crno, bez redovnih plata, 
osiguranja i prava na sindikalno or- 
ganizovanje postali su svakodnevnica 
na koju smo oguglali, a radnicima više 


ni život nije zagarantovan. Političari 
nam nameću borbu protiv terorizma ili 
huligana kao prioritet i ojačavaju po- 
liciju i tajne službe pod izgovorom da 
je to za našu sigurnost, dok se pojmovi 
kao što su zdravlje i bezbednost na ra- 
du ne pominju više ni u predizbornim 
kampanjama. Međutim, očigledno je da 
su nekontrolisane gazde i slabi sindikati 
mnogo veća opasnost za radnike. 

Čiji li je Miškovićev Pres? 

Najpoznatiji srpski tajkun - Miroslav 
Mišković objavio je da se povlači iz 
lista ,,Pres“ kao njegov najveći po- 
jedinačni vlasnik, čime su konačno i 
potvrđene dugogodišnje špekulacije 
o njegovom udelu u vlasništvu ovih 
novina. Izgovor koji je pružio - da 
je to „lični doprinos nastojanjima 
Vlade Srbije da kroz transparentne 
odnose u medijima i prestanak 
prikrivenog finansiranja i vlasništva 
uspostavi potpunu slobodu medija 
i odgovorno novinarstvo“, više liči 
na zaplet urnebesne komedije nego 
na ozbiljno obrazloženje. A onda je 
prvi potpredsednik vlade Vučić brže 
bolje objavio kako s Miškovićem ne- 
ma trgovine i naravno najavio ,,nove“ 
rezultate u borbi protiv korupcije od 
sledeće sedmice. 

Ne treba očekivati da će se usled ovog 
sukoba unutar buržoazije poboljšati 
situacija u medijima. Naprotiv, ovo je 
upravo pokazatelj katastrofalnog stanja 
medija i potpune kontrole od strane 
političara i kapitalista. Ne zaboravimo 
da je pre godinu dana Savet za borbu 
protiv korupcije objavio izveštaj u 
kome je rečeno da u Srbiji ne postoji 
ni jedan slobodan medij. Ovaj izveštaj 
je, naravno, bio potpuno ignorisan od 
svih medija. 


14. novembar - Generalni štrajk 
ujedinio borbu radnika iz cele 
Evrope 



“АКО NE URAPIMO NEMOGUĆE, SU0ČIĆEM0 SE SA NEZAMISLIVIM” (Marej Bukčin) 

Evropa u štrajku 


U Španiji, prema informacijama 
koje su dostupne u trenutku dok 
završavamo ovaj broj, oko 80 
ljudi je uhapšeno, a više od 30 
povređeno. Najžešći protesti do- 
gađali su se u Spaniji i Portugalu 
gde traje generalni štrajk. U Italiji 
i Grčkoj radnici masovno odlaze 
s radnih mesta i priključuju se 
protestima. Poslednje vesti iz Ita- 
lije govore da su demonstranti 
doslovce paralisali Rim. 

Najveći sukobi izbili su u gla- 
vnom gradu Španije, naročito 
ispred zgrade parlamenta, ali i 
na prostoru centralnog gradskog 
trga Puerta del Sol gde su se 
okupile hiljade demonstranata. 
U Madridu su se radnici sukobili 
s policijom prilikom blokade 
gradskog saobraćaja. Sukoba 
je bilo i u drugim španskim 
gradovima, a situacija u gradu 
i dalje je napeta. Mnoge radnje 
u centru nisu bile otvorene u 
očekivanju mogućih nereda. 
Demonstranati su marširali uli- 
cama Madrida uz zvuke sirena i 
pištaljki. U Barseloni su radnici 
su spaljivali gume na ulazu u 
kvantašku pijacu Merkabarna. 
Odziv na štrajk bio je skoro 
stoprocentan među radnicima u 
industriji automobila, električne 


energije, brodogradnje i građevine. 
Desničarska španska vlada je po- 
kušala da umanji efekte štrajka, 
saopštivši da očitavanja pokazuju 
gotovo normalnu upotrebu 
električne energije u zemlji. 
Međutim, sindikati tvrde da je 
rad nekoliko velikih kompanija, 
uključujući Danone i Heineken, 
gotovo stao. 

U susednom Portugalu de- 
monstranti su izašli na ulice u 
ranim satima, noseći parole ko- 
jima se osuđuje Evropska unija, 
Međunarodni monetarni fond i 
Centralna evropska banka. Grad- 
ski saobraćaj je bio gotovo parali- 
san a mnoge škole i državne 
institucije nisu radile. 

U Italiji se policija sukobila sa 
studentima. Italijanski sindikati 
su pozvali na seriju četvorosatnih 
štrajkova kojim je poremećen 
drumski, šinski i vazdušni 
saobraćaj. 

Radnici u Belgiji takođe su 
masovno bili na ulicama, a neki 
od njih blokirali su železničke 
pruge, naročito na jugu zemlje. 
Demonstranti su nosili crvene 
kapute i palili crvene baklje na 
železničkoj stanici u Briselu. 
Vozovi iz Nemačke otkazani su 
još u utorak uveče. Zbog protesta 


otkazani su brojni letovi, u Španiji 
131 let, u Portugalu 160. Oko 600 
letova širom Evrope juče je bilo 
otkazano. Evropski generalni 
štrajk je u manjoj ili većoj meri 
održan u 23 evropske zemlje. 

Jučerašnji događaji nedvosmisle- 
no pokazuju da protesti protiv 
mera štednje počinju da prerasta- 
ju u masovan međunarodni 
radnički i antikapitalistički po- 
kret. Međutim, u Srbiji nije bilo 
organizovanog priključivanja 
ovom globalnom izlivu radničkog 
gneva. Skup koji je organizovao 
sindikat koji je podržao jednu od 
stranaka na vlasti na nedavnim 
izborima zajedno sa „sindikatom 1 
pripadnika policije, svakako ne 
možemo ubrojati u nešto što 
po bilo čemu liči na protest, a 
pogotovo ne na generalni štrajk 
i odlučnu borbu radnika. Ovaj 
skup je, s policijom i lažnim sin- 
dikalistima na čelu, više ličio na 
ruganje svemu što podrazumeva 
ideja generalnog štrajka. Ali 
to što ova cirkuska predstava 
od ,,sindikalnog“ protesta nije 
masovno podržana svakako ne 
znači da radnička klasa u Srbiji ni- 
je spremna da stane rame uz rame 
sa svoj om braćom i sestrama širom 
sveta i svakako ne znači da radni- 
ci iz Srbije nisu sa simpatijama i 
podrškom pratili jučerašnje borbe 
radnika iz Evrope. 


Odloženo sudenje „Beogradskoj šestorci” 


Juče je u Prvom osnovnom 
sudu bilo zakazano ročište u 
procesu protiv „Beogradske 
šestorke”. Zbog odsustva jed- 
nog od branilaca nisu sasluša- 
ni svedoci, a nastavak suđenja 
je zakazan za 6. februar. 

Podsećamo vas da je, nakon 
što je oslobađajuća presuda 
za namešteni slučaj napada 
na Grčku ambasadu beograd- 
skim anarhistima ukinuta 


rešenjem apelacionog suda 
sredinom prošle godine, 
ponovo pokrenut proces 
protiv Tadeja Kurepe, Sanje 
Dojkić, Ivana Savića, Nikole 
Mitrovića, Ratibora Trivunca i 
Ivana Vulovića. 

Inače, u srpske medije je prošle 
nedelje, verovatno ne slučajno, 
plasirana netačna informacija 
da je nastavak suđenja zaka- 
zan za 5. novembar. 


Da li ste 
znali o 

...da u Africi svaki dan umre 
preko 2000 Ijudi jer nisu vak- 
cinisani protiv malarije, iako 
vakcina košta svega 15 centi? 

" _ / 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 

Grčka: Ništa nlje zauršeno 

Parlament usvojio nove mere štednje uz rekordno prisustvo do 
zuba naoružane policije. 


Grčka je 6. i 7. novembra bila pa- 
ralisana generalnim štrajkom na koji 
je pozvao sindikat Generalna kon- 
federacija radnika Grčke. Prvi dan 
štrajka je protekao relativno mirno, a 
za drugi dan je bilo zakazano glasanje 
u parlamentu o novom paketu „mera 
štednje“ tako da se do 18:30 ispred 
zgrade parlamenta okupilo oko sto 
hiljada ljudi. Ovaj broj bi bio znatno 
veći, ali je policija zatvorila stanice 
metroa u centru Atine, napadala 
kolone štrajkača koje su pokušavale 
da se probiju do mesta okupljanja, a 
vršena su čak i preventivna hapšenja. 
Ubrzo je počeo sukob kada je policija 
ispred parlamenta upotrebila vodene 
topove, ogromne količine suzavca i 
šok bombi, a okupljeni narod se branio 
palicama i molotovljevim koktelima. 
Uprkos ogromnoj količini bačenog su- 
zavca, štrajkači su iznova zauzimali trg 
Sintagma, a očevici kažu da je prizor 
desetina hiljada ljudi koji ne žele da 
napuste područje bio neverovatan. 
Sukobi ispred parlamenta i oko glav- 
nog atinskog trga trajali su satima, a 
demonstranti su počeli da se razilaze 
tek kada je u toku noći počela da pada 
kiša, koja je u kombinaciji sa suzavcem 
učinila situaciju nepodnošljivom. 
Policija je ovo iskoristila da napadne 


manje grupe štrajkača koje su se 
povlačile. Na sreću po više desetina 
povređenih, lekari i medicinske ses- 
tre u štrajku su u obližnjem hotelu us- 
postavili improvizovanu ambulantu. 

Dakle, dok je parlament glasao za 
otpuštanje hiljada ljudi i rezanje plata i 
penzija, napolju je do zuba naoružana 
i motorizovana policija sa suzavcem i 
oklopnim transporterima izvodila još 
jednu operaciju uterivanja straha. Eto 
za šta grčka država i te kako ima novca. 
Ima novca da na ulice izvede hiljade 
policajaca. Ima novca da kupuje nove 
oklopne transportere i da vodi hemijski 
rat protiv građana. 

Grupa slobodarskih komunista iz 
Atine je, u saopštenju nakon general- 
nog štrajka, poručila: „Čitav ovaj 
sistem represije, trovanje suzavcem i 
ulice zatrpane policijskim kordoni- 
ma, imaju za cilj da nas nateraju da 
pognemo glave i ućutimo. Oni žele da 
napustimo ulice i ostanemo kod kuće i 
utonemo u depresiju ili da pobegnemo 
odavde, odnosno da emigriramo. Ali, 
ova zemlja ne pripada njima. Borba 
za ovu zemlju i njenu slobodu je bitka 
koju već godinama bijemo. Koliko 
god policije da pošalju, ta borba neće 
prestati. Ništa nije završeno, i kraj će 
biti drugačiji od onog koji oni žele.“ 


Šta se krije u novom paketuP 

U opšti kolektivni ugovor su 
unete retroaktivne izmene prema 
kojima se zamrzava minimalac, 
a visinu minimalne zarade će od 
sada regulisati lično ministar rada. 
Nikome neće biti povećana plata, 
gazde imaju pravo na kraće otpusne 
rokove, niže otpremnine, da uplaću- 
ju manje doprinose za penzijsko 
i zdravstveno, a radno vreme u 
potpunosti će zavisiti od njihove 
volje. Štaviše, ako gazda ne želi da 
potpiše novi opšti kolektivni ugo- 
vor, nije u obavezi ni da ga poštuje. 
Ove izmene je čak i specijalni odbor 
samog parlamenta okarakterisao 
kao protivustavne. 

Starosna granica za odlazak u penzi- 
ju podignuta je za 2 godine, što znači 


da će većina radnika otići u penziju 
sa 67 godina, uključujući i one koji 
su trebali da budu penzionisani na- 
redne godine. Istovremeno, penzije 
su smanjene za 5-15 %, a umanjuju 
se, ili u potpunosti ukidaju, socijal- 
na pomoć za nezaposlene, dečiji 
dodaci, pa čak i invalidnine. Tu su 
i dodatna povećanja raznih poreza, 
nova otpuštanja u javnom sektoru i 
smanjenje ukupne bezbednosti na 
radnom mestu. 

Paket predviđa i dalju privatizaciju 
javnog sektora, pre svega zdravstva, 
tako da će od sada samo prijem u 
bolnicu koštati 25 evra, što će u 
zemlji sa preko 30% nezaposlenih 
imati za posledicu da desetine 
hiljada ljudi uopšte više neće moći 
da priušte bolničko lečenje. 


Behold a pale horse (1964) 

Gregory Peck, An- 
thony Quinn, Omar 
Sharif - Nakon 
Španskog građan- 
skog rata, jedan od 
anarhističkih gerila- 
ca dolazi u svoje 
rodno mesto da još 
jednom vidi majku 
na samrti, a policija 
to zna i sprema mu 
zamku. Bazirano na 
liku Fransiska Sabatea Ljoparta, poznatog 
kao Е1 Kiko, koji je ubijen 1960. na sličan 
način kao i junak ovog filma. 



Czech Dream (2004) 

Dva studenta re- 
žije su odlučila da 
organizuju mar- 
ketinšku kampa- 
nju za otvaranje 
nepostoječeg 
hipermarketa. Na 
dan otvaranja došlo 
je preko 2000 ljudi. 
Kroz film je prikazan 
marketinški proces 
kreiranja reklama 
i slike o nečemu u 
javnosti, načina na koji razmišljaju ljudi koji 
se bave reklamama itd. Bitno je napomenuti 
da se cela ova priča odvija u trenutku kada 
vlada Češke sprovodi ogromnu kampanju 
za ulazak u EU i film pokazuje kako je 
pomoću agresvine medijske kampanje 
moguće manipulisati ljudima i prevariti ih 
da pristanu na nešto što im ne odgovara, da 
urade nešto na svoju štetu ili... da dođu na 
otvaranje nepostojećeg tržnog centra. 



Racism - A Historv (2007) 


Odličan pregled 
istorije rasizma od 
nastanka do da- 
našnjih dana, kroz 
razvoj kolonijalizma, 
oslobođenje robova, 
imperij alizam, 
različite rasne 

teorije, eugeniku, 
monstruoznu 
eksploataciju i 

genocid širom sveta. 
Izuzetno kvalitetan i informativan film. 


Racism 
a Historv 




Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centar ZAJEČAR. NOVI SAD: 
Knjižare NUBLU i MALA VELIKA KNJIGA. 

Vesti iz meflunarodnog radničkog pokreta: 




Jedna žena izvršila je samoubistvo u 
Barakaldu pored Bilbaoa saznavši da će 
biti izbačena iz stana od strane banke 
La Kaisa. Pedesettrogodišnja Amaja 
Egana nije mogla da prati nadolazeće 
hipotekarne rate pa je pred ulazak 
izvršitelja skočila kroz prozor svoga 
stana. Iako su bolničari stigli na mesto 
događaja dok je Egana još bila živa, 
nisu uspeli da joj spasu život i ona je 
putu do bolnice umrla. Ova tragedija 
samo se nadovezala na dve prethodne: 
25. oktobra su pedesettrogodišnjeg 
Hoze Migela Dominga izvršitelji 

Centar za liberterske studije predstavlja: 

BORBAZAZNANIE 

Zbirka dokumenata i svedočanstava o 
studentskom protestu 2006, kada su se 
studenti prvi put organizovali direktno- 
demokratski i blokirali fakultet. Na preko 
300 strana sabrana su sva dokumenta 
protesta, kao i svedočanstva i lična iskustva 
učesnika o svakom aspektu protesta 



pronašli obešenog nakon što su mu 
provalili u stan. Sledećeg dana još je 
jedan pedesettrogodišnjak suočen sa 
izvršiteljima skočio kroz prozor svoga 
stana, ali je preživeo pad. Ovi događaji 
izazavali su brojne proteste u Španiji, 
posebno u Barakaldu i Madridu, a na 
mnogim bankama osvanule su parole 
„Вапке ubiceL i „Vas okrivljujemo! w . 
U nekoliko slučajeva banke su bile 
zauzimane od strane demonstranata. 
Ljudi su uzvikivali: „Koliko ćete još ljudi 
da ubijete? ££ , „Ovo nisu samoubistva, već 
ubistva! ££ , „Kapitalizam ubija! ££ , „Bankari, 
znajte da i mi imamo konopac! ££ . 

Smrt Amaje Egane bila je četvrto sa- 
moubistvo zbog prinudnog iseljavanja 
tokom prošle nedelje u Španiji, gde se 
dnevno izvrši i po 500 prinudnih iz- 
bacivanja iz stanova. Pokret protiv pri- 
silnih deložacija postaje sve masovniji 
i podstiče ljude da organizuju blokade 
kuća i fizičko sprečavanje iseljavanja sa 
blokiranih mesta. 

Zbog širenja antibankarskih protesta 
španska vlada je najavila donošenje 
uredbe kojom će deložacije biti 
zaustavljene na dve godine. 

Nastavlja se borba italijanskih 
radnika u ЈкејГ 

Posle nedavnog nasilnog gušenja bloka- 
de ,,Ikejinog ££ magacina u Pjaćenci 
(izveštaj bio u prošlom broju DA), 
radnički protesti protiv ove švedske 
kompanije su se proširili i na druge 
gradove u Italiji. U Bolonji i Pjaćenci 
su 7. novembra održani skupovi 
solidarnosti, a 10. novembar obeležili 
su brojni protesti pred ,,Ikejinim ££ 
prodavnicama širom zemlje. Mnogi 
građani iskoristili su novu promotivnu 
internet kampanju ove firme kako bi 
iskalili bes i nezadovoljstvo. Na pitanje 
korisnicima ,,Ikejinih ££ proizvoda šta 
predlažu kao novinu u reklamiranju, 
oni su masovno odgovarali da bi za njih 
najveća novost bila poštovanje prava 
radnika. „1кеа ££ je nakon ovoga ugasila 


sajt nazvavši ovu spontanu reakciju an- 
ketiranih „hakerskim napadom ££ . 

Napetost oko „1кеје ££ dodatno se po- 
jačala nakon poslednje najave firme da 
će drastično smanjiti broj skladišnih 
centara u Pjaćenci i da će 107 radnika 
biti otpušteno. Ovo je navelo birokrat- 
ske sindikate da, u prepoznatljivom 
antiradničkom scenariju, zatraže „ро- 
kretanje pregovora ££ kako bi se rešila 
kriza koju su, po njihovim rečima, 
„prouzrokovali radnici ££ . Ovo licemerje 
žutih sindikata još više je produbilo 
jaz koji vlada između njih i levičarskog 
sindikata ,,Kobas ££ . Konfederacija (žutih) 
sindikata odbacila je zahtev Kobasa da 
se zaštite otpušteni portiri „1кеје ££ , pro- 
glasivši ga za „izolovanu pritužbu ££ iza 
koje „пе stoji radnička klasa u celini ££ . 

Štrajk vozača tankera u Bangladešu 

Silet, Bangladeš. Vozači kamiona tan- 
kera otpočeli su štrajk zbog hapšenja 
trojice aktivista njihovog sindikata. 
Mnoge benzinske pumpe u zemlji od 
ponedeljka su zbog ovog štrajka bile u 
blokadi jer nisu dobijale isporuke goriva, 
a vlasnici pumpi strahuju da bi nastavak 
štrajka mogao da dovede do benzinske 
krize u ovom području. Policijske snage 
za hitne intervencije uhapsile su trojicu 
aktivista zbog navodnog posedovanja 
„90 grama heroina ££ . Sindikati tvrde da 
je ovo izmišljotina koja je poslužila vlasti 
da se obračuna sa radničkim pokretom, 
i da će nastaviti sa štrajkom sve dok nji- 
hovi aktivisti ne budu oslobođeni. 

Zaustavljen marš neonacista u 
Frankfurtu 

lO.novembar. Nemačka neofašistička 
partija NDP održala je skup u 
Frankfurtu. Okupilo se oko 120 neo- 
nacista, među kojima je bilo najviše 
tzv. „autonomnih nacionalista ££ , tj. pri- 
padnika desnog ekstremističkog krila 
ove političke skupine. Njihov marš je 
blokiran dolaskom brojnih levičarskih i 
antifašističkih aktivista. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 






















